સમી તાલુકાના દુદખા ગામે ખેત મજૂરી કરી ગુજરાન ચલાવતો દલિત પરિવાર વર્ષોથી રહેતો હતો તે જગ્યા સરકાર પાસેથી માંગતા અને જે અંતર્ગત સરકારમાં ચલણ પેટે રૂપિયા ભર્યાના ચાર વર્ષના વાણા વાયા બાદ કોઈ પરિણામ ન આવતા અને વારંવાર ધક્કા બાદ સંતોષકારક પરિણામ ન મળતા ના છુટકે પાટણ કલેક્ટરને આ મુદ્દે આત્મવિલોપન કરવા અંગે આવેદનપત્ર આપી ચીમકી ઉચ્ચાર્યા બાદ સમાજના જ સામાજીક કાર્યકર દ્વારા કલેક્ટર કચેરી ખાતે અગ્નિસ્નાન કરી લેતા અફડા તફડી મચી જતા અને તેને પગલે ધારાસભ્યો સહિત રાજકીય પક્ષોના આગેવાન તેમજ સમાજના નેતાઓ કલેક્ટર કચેરી ખાતે આવી પહોંચતા દલિત પરિવારની માંગણીઓ કલેક્ટર સમક્ષ રજૂ કરતા મોડી રાત્રે તે સ્વીકારવામાં આવી હતી.